Mars var den fremste av krigsgudene som ble dyrket av de romerske legionærene. Romerne satte bare Jupiter over ham. Mars' festivaler ble holdt i mars måned som er oppkalt etter ham, og i oktober. Ettersom navnet Mars ikke er indoeuropeisk, er det mest sannsynlig en latinsk form for etruskernes jordbruksgud Maris, og opprinnelig synes Mars å ha vært en jordbruksgud, knyttet til grøderikdom og fruktbarhet, beskytter av krøtter, markene og landegrensene mellom bøndene. På 100-tallet f.Kr. rådet den konservative Cato den eldre at «». Ettersom romerne var jordbrukere, fryktet de alt som kunne gi dem dårlige avlinger, og Mars ble guden som beskyttet dem mot det.